Ջրային պաշարների շահագործումը, անարդար բաշխումը, գերածախսն ու անբավարար բնույթը հրատապ լուծումներ հայցող խնդիրներ են, որոնք մարդկությունը ժառանգել է դեռևս անցյալ՝ 20-րդ դարից: Քարտեզում նշված են հայկական լեռնաշխարհի ջրբաժանները, որոնց միջոցով ձևավորվող ավազաններից ջրային հոսքերն ուղղորդվել են ի վերուստ սահմանված բնական ճանապարհով: Հայկական լեռնաշխարհի երեք խոշոր լճերն են Վանա լիճը, Ուրմիա լիճը և Սևանա լիճը, որոնցից երկուսը՝ Վան և Ուրմիա լճերն աղի են, Սևանը՝ քաղցրահամ: